Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 188/14/7701	Bardejov, 13.6.2014
EEČ : 2-54-80-2014

U Z N E S E N I E

Trestná vec:	obvinený XXXXX 
Zločin:	Sexuálne zneužívanie podľa § 201 odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátor Okresnej prokuratúry Bardejov
Podľa § 215 odsek 1 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v presne nezistených dňoch od mesiaca október 2013 do mesiaca február 2014 na lúke pri rómskej osade v obci Zborov, okr. XXXXX, najmenej v dvoch prípadoch vykonal súlož s mal. XXXXX, nar. XXXXX, hoci vedel, že táto ešte nedovŕšila 15násty rok svojho veku, 

lebo nie je tento skutok trestným činom a nie je dôvod na postúpenie veci

Odôvodnenie:
Uznesením vyšetrovateľa PZ, Odboru kriminálnej polície v Bardejove zo dňa 28.02.2014 sp.zn. ČVS: XXXXX bolo začaté trestné stíhanie a vznesené obvinenie ml. XXXXX pre zločin sexuálne zneužívanie podľa § 201 ods. 1 Trestného zákona na tom skutkovom základe, že v presne nezistených dňoch od mesiaca október 2013 do mesiaca február 2014 na lúke pri rómskej osade v obci Zborov, okr. XXXXX, najmenej v dvoch prípadoch vykonal súlož s mal. S.XXXXX, nar. XXXXX, hoci vedel, že táto ešte nedovŕšila 15násty rok svojho veku.

Vyšetrovateľ PZ podal po skončení vyšetrovania návrh na zastavenie trestného stíhania z dôvodu, že mal. poškodená XXXXX pri zoznámení sa s obvineným ml. XXXXX tomu povedala, že v apríli bude mať 16 rokov. Pohlavný styk mal obv. s poškodenou len dvakrát a až potom sa dozvedel, že poškodená ešte nemala 15 rokov. Okrem toho poškodená mal. XXXXX vyzerá staršie, takže vôbec nemal pochybnosti o jej veku. Výpoveď obvinený potvrdila samotná maloletá XXXXX, ktorá uviedla, že pri zoznámení sa s obvineným ml. XXXXX, tomu povedala, že bude mať 16 rokov. To, že mu nepovedala pravdu o svojom veku odôvodnila tým, že sa bála, že by s ňou obvinený nechcel chodiť, kak by vedel, že ešte nemá 15 rokov.
	 	 		
	Podľa § 215 ods. 1 písm. b/ Trestného poriadku prokurátor zastaví trestné stíhanie, ak nie je tento skutok trestným činom a nie je dôvod na postúpenie veci.

	Podľa § 201 ods. 1 Tr. zákona kto vykoná súlož s osobou mladšou ako pätnásť rokov alebo kto takú osobu iným spôsobom sexuálne zneužije, potrestá sa odňatím slobody na tri roky až desať rokov. 

Za daného skutkového stavu je zrejmé, že zo strany obvineného ml. XXXXX neboli naplnené všetky znaky skutkovej podstaty zločinu  sexuálne zneužívanie podľa § 201 ods. 1 Tr. zákona, u obvineného nebola naplnená subjektívna stránka trestného činu - vedomosť o tom, že poškodená nemala ešte 15 rokov.

	Na základe vyššie uvedených skutočností bolo rozhodnuté tak ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Viktor Tomáš
prokurátor